title: 2007/824/EB: 2007 m. lapkričio 8 d. Tarybos sprendimas dėl Europos bendrijos ir Buvusiosios Jugoslavijos Respublikos Makedonijos susitarimo dėl vizų išdavimo tvarkos supaprastinimo sudarymo

text:
19.12.2007

               LT

               Europos Sąjungos oficialusis leidinys

               L 334/120

         TARYBOS SPRENDIMAS
   2007 m. lapkričio 8 d.
   dėl Europos bendrijos ir Buvusiosios Jugoslavijos Respublikos Makedonijos susitarimo dėl vizų išdavimo tvarkos supaprastinimo sudarymo
   (2007/824/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos bendrijos vardu Europos Komisija susitarė su Buvusiąja Jugoslavijos Respublika Makedonija sudaryti susitarimą dėl trumpalaikių vizų išdavimo tvarkos supaprastinimo.

               (2)

               Šis susitarimas Europos bendrijos vardu pasirašytas 2007 m. rugsėjo 18 d. pagal 2007 m. rugsėjo 18 d. priimtą Tarybos sprendimą, EB atsižvelgiant į tai, kad jis gali būti sudarytas vėliau.

               (3)

               Susitarimas turėtų būti patvirtintas.

               (4)

               Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

               (5)

               Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.

               (6)

               Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas,

         NUSPRENDĖ:
   1 straipsnis
   Europos bendrijos ir Buvusiosios Jugoslavijos Respublikos Makedonijos susitarimas dėl vizų išdavimo tvarkos supaprastinimo yra tvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas pateikia susitarimo 14 straipsnio 1 dalyje numatytą pranešimą (2).
   3 straipsnis
   Komisija, padedama valstybių narių ekspertų, atstovauja Bendrijai susitarimo 12 straipsniu įsteigtame Jungtiniame ekspertų komitete.
   4 straipsnis
   Komisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl jo darbo tvarkos taisyklių priėmimo, kaip reikalaujama pagal susitarimo 12 straipsnio 4 dalį.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2007 m. lapkričio 8 d.

            Tarybos vardu

            Pirmininkas

         R. PEREIRA

      (1)  2007  m. spalio 24 d. nuomonė (dar nepaskelbta Oficialiajame leidinyje).

      (2)  Šio susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.
   APSIKEITIMAS LAIŠKAIS
   Brussels, 18 September 2007
   Ms. Gordana Jankulovska,
   Minister of Interior of the former
   Yugoslav Republic of Macedonia.
   Dear Minister,
   We have the honour to propose that, if it is acceptable to your Government, this letter and your confirmation shall together take the place of signature of the Agreement between the European Community and the former Yugoslav Republic of Macedonia on the facilitation of the issuance of visas.
   The text of the aforementioned Agreement, herewith annexed, has been approved for signature by a decision of the Council of the European Union of today's date.
   Please accept, Minister, the assurance of our highest consideration.

      For the European Community

      Courtesy translation

   Brussels, 18 September 2007
   Dear Sirs,
   On behalf of the Government of the Republic of Macedonia I have the honour to acknowledge receipt of your letter dated 18th September 2007 regarding the signature of the Agreement between the Republic of Macedonia and the European Community on the facilitation of the issuance of visas, together with the attached text of the Agreement.
   I hereby declare that the Government of the Republic of Macedonia agrees with the provisions of the Agreement between the Republic of Macedonia and the European Community on the facilitation of the issuance of visas and considers the Agreement as being signed with this Exchange of Letters.
   However, I declare that the Republic of Macedonia does not accept the denomination used for my country in the above-referred documents, having in view that the constitutional name of my country is the Republic of Macedonia.
   Please accept, Sirs, the assurances of my highest consideration.

         Gordana Jankuloska

         Dr. Rui Carlos Pereira

      Minister of Internal Administration of the Republic of Portugal
      Council of the European Union

         Mr. Franco Frattini

      Vice-president of the European Commission

   Брисел, 18 септември 2007 година
   Почитувани Господа,
   Во името на Владата на Република Македонија имам чест да го потврдам приемот на Вашето писмо датирано на 18 септемвpи 2007 година, кое се однесува на потпишувањето на Спогодбата помеѓу Република Македониja и Европсkата Заедница за олеснување на издавањето визи, заедно со приложениот тeкст на Спогодбата.
   Изjавувам дека Владата на Република Македониjа е согласна со одредбите на Спогодбата помеѓу Република Македонија и Европската Заедница за олеснување на издавањето визи и смета дека со оваа размена на писма Спогодбата е потпишана.
   Сепак, изјавувам дека Република Македонија не ја прифаќа деноминацијата употребена за мојата земја во погоре наведените документи, имајќи предвид дека уставното име на мојата земја е Република Мakедонија.
   Пpимете ги Господа, изразите на моето највисоко почитување.

         Гордана Јанкулоска

         Г-дин Руи Карлос Переира

      Министеp за внатрешната администрација на Република
      Португалија Совет на Европската унија

         Г-дин Франко Фратини

      Потпретседател hа Европската комисија

   Brussels, 18 September 2007
   Ms. Gordana Jankulovska,
   Minister of Interior of the former
   Yuogoslav Republic of Macedonia.
   Dear Minister,
   We have the honour to acknowledge receipt of your letter of today's date.
   The European Community notes that the Exchange of Letters between the European Community and the Former Yugoslav Republic of Macedonia, which takes the place of signature of the Agreement between the European Community and the former Yugoslav Republic of Macedonia on the facilitation of the issuance of visas, has been accomplished and that this cannot be interpreted as acceptance or recognition by the European Community in whatever form or content of a denomination other than the „former Yugoslav Republic of Macedonia“.
   Please accept, Minister, the assurance of our highest consideration.

      For the European Community

   Europos bendrijos ir Buvusiosios Jugoslavijos Respublikos Makedonijos
   SUSITARIMAS
   dėl vizų išdavimo tvarkos supaprastinimo
   EUROPOS BENDRIJA, toliau – Bendrija,
   ir
   BUVUSIOJI JUGOSLAVIJOS RESPUBLIKA MAKEDONIJA, toliau – Šalys;
   ATSIŽVELGDAMOS į 2005 m. gruodžio mėn. Europos Vadovų Tarybos sprendimą suteikti Buvusiajai Jugoslavijos Respublikai Makedonijai šalies kandidatės statusą;
   ATSIŽVELGDAMOS į Europos bendrijos ir Buvusiosios Jugoslavijos Respublikos Makedonijos stabilizacijos ir asociacijos susitarimą (SAS), kuris buvo pasirašytas 2001 m. balandžio mėn. ir įsigaliojo 2004 m. balandžio 1 d., ir kuris šiuo metu reglamentuoja santykius su Buvusiąja Jugoslavijos Respublika Makedonija;
   DAR KARTĄ PATVIRTINDAMOS ketinimą glaudžiai bendradarbiauti, atsižvelgdamos į galiojančio SAS struktūras, skirtas vizų režimui tarp Buvusiosios Jugoslavijos Respublikos Makedonijos ir Europos Sąjungos liberalizuoti, kaip numatyta ES ir Vakarų Balkanų 2003 m. birželio 21 d. Salonikuose įvykusio aukščiausiojo lygio susitikimo išvadose;
   PRIPAŽINDAMOS Buvusiosios Jugoslavijos Respublikos Makedonijos padarytą pažangą teisingumo, laisvės ir saugumo srityje, visų pirma migracijos, vizų politikos, sienų valdymo ir dokumentų saugumo klausimų atžvilgiu;
   NORĖDAMOS – tai būtų pirmasis konkretus žingsnis bevizio kelionių režimo link – palengvinti žmonių tarpusavio ryšius kaip svarbią sąlygą stabiliam ekonominių, humanitarinių, kultūrinių, mokslinių ir kitų ryšių plėtojimui, palengvinant vizų išdavimo tvarką Buvusiosios Jugoslavijos Respublikos Makedonijos piliečiams;
   ATSIŽVELGDAMOS į tai, kad visiems ES piliečiams netaikomas vizų reikalavimas vykstant į Buvusiąją Jugoslavijos Respubliką Makedoniją ne ilgesniam kaip 90 dienų laikotarpiui arba vykstant tranzitu per Buvusiosios Jugoslavijos Respublikos Makedonijos teritoriją;
   PRIPAŽINDAMOS, kad jei Buvusioji Jugoslavijos Respublika Makedonija vėl nustatytų vizos reikalavimą ES piliečiams, Buvusiosios Jugoslavijos Respublikos Makedonijos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir ES piliečiams;
   PRIPAŽINDAMOS, kad toks vizų režimo supaprastinimas neturėtų skatinti nelegalios migracijos, ir skirdamos ypatingą dėmesį saugumui ir readmisijai;
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai;
   ATSIŽVELGDAMOS į Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Danijos Karalystei,
   SUSITARĖ:
   1 Straipsnis
   Tikslas ir taikymo sritis
   1.   Šiuo susitarimu siekiama supaprastinti vizų ne ilgesniam kaip 90 dienų per 180 dienų laikotarpį išdavimo tvarką Buvusiosios Jugoslavijos Respublikos Makedonijos piliečiams.
   2.   Jei Buvusioji Jugoslavijos Respublika Makedonija vėl nustatytų vizos reikalavimą ES piliečiams ar tam tikroms ES piliečių kategorijoms, Buvusiosios Jugoslavijos Respublikos Makedonijos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir atitinkamiems ES piliečiams.
   2 Straipsnis
   Bendroji taisyklė
   1.   Šiuo susitarimu numatomas vizų išdavimo tvarkos supaprastinimas taikomas Buvusiosios Jugoslavijos Respublikos Makedonijos piliečiams tik tais atvejais, kai jie neatleidžiami nuo vizos reikalavimo pagal Bendrijos arba valstybių narių įstatymus ir kitus teisės aktus, šį susitarimą arba kitus tarptautinius susitarimus.
   2.   Šiame susitarime nenumatytiems klausimams, pvz., atsisakymui išduoti vizą, kelionės dokumentų pripažinimui, pragyvenimui pakankamų lėšų įrodymui ir draudimui įvažiuoti bei išsiuntimo priemonėms, taikoma Buvusiosios Jugoslavijos Respublikos Makedonijos, valstybių narių nacionalinė teisė arba Bendrijos teisė.
   3 Straipsnis
   Apibrėžtys
   Šiame susitarime:

               a)

               Valstybė narė – bet kuri Europos Sąjungos valstybė narė, išskyrus Danijos Karalystę, Airijos Respubliką ir Jungtinę Karalystę;

               b)

               Europos Sąjungos pilietis – valstybės narės pilietis, kaip apibrėžta a punkte;

               c)

               Buvusiosios Jugoslavijos Respublikos Makedonijos pilietis – bet kuris Buvusiosios Jugoslavijos Respublikos Makedonijos pilietybę turintis asmuo;

               d)

               Viza – valstybės narės išduotas leidimas arba priimtas sprendimas, reikalingas:

                           —

                           įvažiuoti numatytam buvimui į valstybę narę arba kelias valstybes nares, iš viso ne ilgiau kaip 90 dienų,

                           —

                           įvažiuoti siekiant vykti tranzitu per tos valstybės narės arba kelių valstybių narių teritoriją.

               e)

               Legaliai gyvenantis asmuo – Buvusiosios Jugoslavijos Respublikos Makedonijos pilietis, Bendrijos arba valstybių narių teisės aktų pagrindu turintis leidimą arba teisę valstybės narės teritorijoje būti ilgiau kaip 90 dienų.

         4 Straipsnis
   Kelionės tikslą įrodantys dokumentai
   1.   Šių kategorijų Buvusiosios Jugoslavijos Respublikos Makedonijos piliečiams pakanka toliau išvardytų dokumentų vykimo į kitą šalį tikslui pagrįsti:

               a)

               mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymosi tikslais, įskaitant mainų programas ir kitokią su mokyklomis susijusią veiklą:

                           —

                           raštiško priimančiojo universiteto, koledžo arba mokyklos kvietimo arba mokinio ar studento pažymėjimo arba lankytinų kursų pažymėjimo;

               b)

               mokslo, mokslinių tyrimų, kultūros ir meno veikloje, įskaitant universitetų ir kitokias mainų programas, dalyvaujantiems asmenims:

                           —

                           priimančiosios organizacijos raštiško kvietimo dalyvauti tokioje veikloje;

               c)

               pilietinės visuomenės organizacijų atstovams, kurie vyksta mokymosi, seminarų, konferencijų tikslais, įskaitant mainų programas:

                           —

                           priimančiosios organizacijos raštiško kvietimo, patvirtinimo, kad asmuo yra pilietinės visuomenės organizacijos atstovas ir tokios organizacijos įsteigimo pažymėjimo iš atitinkamo registro, išduoto valstybės valdžios institucijos laikantis nacionalinės teisės nuostatų;

               d)

               žurnalistams:

                           —

                           profesinės organizacijos išduoto pažymėjimo arba kito dokumento, patvirtinančio, kad atitinkamas asmuo yra kvalifikuotas žurnalistas, ir jo (jos) darbdavio išduoto dokumento, kuriame nurodoma, kad kelionės tikslas – atlikti žurnalistinį darbą;

               e)

               tarptautinių sporto renginių dalyviams ir juos lydintiems profesiniams partneriams:

                           —

                           priimančiosios organizacijos raštiško kvietimo: valstybių narių kompetentingų institucijų, nacionalinių sporto federacijų arba nacionalinių olimpinių komitetų;

               f)

               verslininkams ir verslo organizacijų atstovams:

                           —

                           raštiško priimančiojo juridinio asmens arba įmonės, tokio juridinio asmens arba įmonės biuro ar filialo, valstybės narės valstybės ar vietos valdžios institucijos arba prekybos ir pramonės parodų, konferencijų ir simpoziumų, rengiamų valstybių narių teritorijoje, organizacinio komiteto kvietimo;

               g)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje:

                           —

                           priimančiosios organizacijos raštiško kvietimo, patvirtinančio, kad atitinkamas asmuo dalyvauja renginyje;

               h)

               susigiminiavusių miestų organizuojamų oficialių mainų programų dalyviams:

                           —

                           šių miestų administracijų vadovų (merų) raštiško kvietimo;

               i)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Buvusiojoje Jugoslavijos Respublikoje Makedonijoje registruotomis transporto priemonėmis:

                           —

                           raštiško Buvusiosios Jugoslavijos Respublikos Makedonijos vežėjų asociacijos kvietimo dėl tarptautinių pervežimų keliais, kuriame nurodomas kelionių tikslas, trukmė ir dažnumas;

               j)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją:

                           —

                           raštiško kompetentingos Buvusiosios Jugoslavijos Respublikos Makedonijos geležinkelių įmonės kvietimo, kuriame nurodomas kelionių tikslas, trukmė ir dažnumas;

               k)

               artimiems giminaičiams – sutuoktiniui, vaikams (įskaitant įvaikius), tėvams (įskaitant globėjus), seneliams ir anūkams, lankantiems Buvusiosios Jugoslavijos Respublikos Makedonijos piliečius, teisėtai gyvenančius valstybių narių teritorijoje:

                           —

                           priimančiojo asmens raštiško kvietimo;

               l)

               religinių bendruomenių atstovams:

                           —

                           raštiško Buvusiojoje Jugoslavijos Respublikoje Makedonijoje registruotos religinės bendruomenės kvietimo, kuriame nurodomas kelionių tikslas, trukmė ir dažnumas;

               m)

               dėl medicininių priežasčių besilankantiems asmenims ir, jei reikia, juos lydintiems asmenims:

                           —

                           oficialaus medicinos įstaigos dokumento, patvirtinančio, kad būtina medicininė priežiūra šioje institucijoje, būtinas lydintysis asmuo ir pakankamų finansinių lėšų medicininiam gydymui apmokėti įrodymo;

               n)

               į laidotuves vykstantiems asmenims:

                           —

                           oficialaus dokumento, patvirtinančio mirties faktą, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys;

               o)

               oficialių delegacijų nariams, kurie pagal oficialų kvietimą Buvusiajai Jugoslavijos Respublikai Makedonijai dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos:

                           —

                           Buvusiosios Jugoslavijos Respublikos Makedonijos valdžios institucijos laiško, patvirtinančio, kad vizos prašantis asmuo yra jos delegacijos narys, vykstantis į kitą šalį dalyvauti pirmiau minėtuose renginiuose, kartu su oficialaus kvietimo kopija;

               p)

               Turizmo tikslais keliaujantiems asmenims:

                           —

                           kelionių agentūros arba kelionių organizavimo paslaugų teikėjo, kurį, atsižvelgdamos į vietos konsulinį bendradarbiavimą, akreditavo valstybės narės, pažymėjimo arba kvito, patvirtinančio, kad buvo užsakyta organizuota kelionė;

               q)

               lankantiesiems kariškių arba civilių kapus:

                           —

                           oficialaus dokumento, patvirtinančio palaidojimo faktą ir tai, kad kapas yra išlikęs, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys;

         2.   Šio straipsnio 1 dalyje minimame raštiškame kvietime turi būti nurodyta tokia informacija:

               a)

               kviečiamojo asmens vardas ir pavardė, gimimo data, lytis, pilietybė, asmens tapatybės dokumento numeris, kelionės laikas ir tikslas, įvažiavimo į šalį skaičius ir, tam tikrais atvejais, kartu su kviečiamuoju asmeniu vykstančių sutuoktinio ir vaikų vardai ir pavardės;

               b)

               kviečiančiojo asmens vardas, pavardė ir adresas; arba

               c)

               kviečiančiojo juridinio asmens, įmonės ar organizacijos visas pavadinimas, adresas ir

                           —

                           jeigu kvietimą išduoda organizacija – kvietimą pasirašančio asmens vardas, pavardė ir pareigos;

                           —

                           jeigu kviečiantysis asmuo yra valstybės narės teritorijoje registruotas juridinis asmuo, įmonė, biuras ar jų filialas, – registracijos numeris pagal atitinkamos valstybės narės nacionalinės teisės aktus.

         3.   Visų šio straipsnio 1 dalyje išvardytų kategorijų piliečiams visų kategorijų vizos išduodamos supaprastinta tvarka, nereikalaujant jokio kito kelionės tikslo pagrindimo, kvietimo arba patvirtinimo.
   5 Straipsnis
   Daugkartinių vizų išdavimas
   1.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip penkerius metus galiojančias vizas šių kategorijų piliečiams:

               a)

               nacionalinės Vyriausybės, Parlamento, Konstitucinio Teismo, Aukščiausiojo Teismo, Teismų tarybos ir Prokuratūros nariams, jeigu jie dėl savo pareigų vykdymo šiuo susitarimu nėra atleisti nuo vizos reikalavimo, išduodant vizą, kurios terminas neviršija tarnybinių įgaliojimų termino, jei šis yra trumpesnis nei 5 metai;

               b)

               oficialių delegacijų nuolatiniams nariams, kurie pagal oficialų kvietimą Buvusiajai Jugoslavijos Respublikai Makedonijai reguliariai dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos;

               c)

               sutuoktiniui ir jaunesniems nei 21 metų arba išlaikomiems vaikams (tarp jų ir įvaikiams) ir tėvams (įskaitant globėjus), lankantiems Buvusiosios Jugoslavijos Respublikos Makedonijos piliečius, teisėtai gyvenančius valstybių narių teritorijoje, išduodant vizą, kurios terminas neviršija leidimo teisėtai gyventi galiojimo trukmės;

               d)

               verslininkams ir verslo organizacijų atstovams, kurie reguliariai vyksta į valstybes nares;

               e)

               žurnalistams;

               f)

               Buvusiojoje Jugoslavijos Respublikoje Makedonijoje registruotų religinių bendruomenių atstovams, kurie reguliariai vyksta į valstybes nares.

         2.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip vienerius metus galiojančias vizas šių kategorijų piliečiams su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą yra pagrįstas:

               a)

               studentams ir aukštesnės studijų pakopos studentams, kurie reguliariai vyksta studijų arba mokymosi tikslais, įskaitant mainų programas;

               b)

               mokslo, mokslinių tyrimų, kultūros ir meno veikloje, įskaitant universitetų ir kitokias mainų programas, dalyvaujantiems asmenims, kurie reguliariai vyksta į valstybes nares;

               c)

               tarptautinių sporto renginių dalyviams ir juos lydintiems profesiniams partneriams;

               d)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, kurie reguliariai vyksta į valstybes nares;

               e)

               pilietinės visuomenės organizacijų atstovams, kurie reguliariai vyksta į valstybes nares mokymosi, seminarų, konferencijų tikslais, įskaitant mainų programas;

               f)

               susigiminiavusių miestų organizuojamų oficialių mainų programų dalyviams;

               g)

               savivaldybių tarybų merams ir nariams;

               h)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Buvusiojoje Jugoslavijos Respublikoje Makedonijoje registruotomis transporto priemonėmis;

               i)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją;

               j)

               asmenims, kuriems dėl medicininių priežasčių būtina reguliariai lankytis, ir, jei reikia, juos lydintiems asmenims;

               k)

               oficialių delegacijų nariams, kurie pagal oficialų kvietimą Buvusiajai Jugoslavijos Respublikai Makedonijai reguliariai dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos.

         3.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja nuo 2 iki 5 metų, šio straipsnio 2 dalyje išvardytų kategorijų asmenims ir kitiems asmenims su sąlyga, kad per praėjusius metus jie pasinaudojo viena daugkartine viza, laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą vis dar yra pagrįstas.
   4.   Šio straipsnio 1–3 dalyse išvardytų asmenų visa buvimo valstybių narių teritorijoje trukmė negali viršyti 90 dienų per 180 dienų laikotarpį.
   6 Straipsnis
   Prašymo išduoti vizą nagrinėjimo mokestis
   1.   Mokestis už Buvusiosios Jugoslavijos Respublikos Makedonijos piliečių prašymų išduoti vizą tvarkymą yra 35 EUR.
   Ši suma gali būti peržiūrėta 14 straipsnio 4 dalyje numatyta tvarka.
   Jei Buvusioji Jugoslavijos Respublika Makedonija vėl nustatytų vizos reikalavimą ES piliečiams, Buvusiosios Jugoslavijos Respublikos Makedonijos imamas vizos mokestis turėtų būti ne didesnis nei 35 EUR arba nei suma, dėl kurios susitarta peržiūrėjus mokestį 14 straipsnio 4 dalyje nustatyta tvarka.
   2.   Nuo prašymo išduoti vizą nagrinėjimo mokesčio atleidžiami šių kategorijų asmenys:

               a)

               artimi giminaičiai – Buvusiosios Jugoslavijos Respublikos Makedonijos piliečių, teisėtai gyvenančių valstybių narių teritorijoje, sutuoktinis, vaikai (įskaitant įvaikius), tėvai (įskaitant globėjus), seneliai ir anūkai;

               b)

               oficialių delegacijų nariai, kurie pagal oficialų kvietimą Buvusiajai Jugoslavijos Respublikai Makedonijai dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos;

               c)

               nacionalinės Vyriausybės, Parlamento, Konstitucinio Teismo, Aukščiausiojo Teismo, Teismų tarybos ir Prokuratūros nariai, jeigu jie šiuo susitarimu nėra atleisti nuo vizos reikalavimo;

               d)

               savivaldybių tarybų merai ir nariai;

               e)

               neįgalūs asmenys ir, jei reikia, juos lydintis asmuo;

               f)

               asmenys, pateikę dokumentus, įrodančius jų kelionės būtinybę dėl humanitarinių priežasčių, įskaitant skubios medicininės pagalbos gavimą, ir tokį asmenį lydintis asmuo, vykstantys į artimo giminaičio laidotuves arba norintys aplankyti rimtai sergantį artimą giminaitį;

               g)

               tarptautinių sporto renginių dalyviai ir juos lydintys profesiniai partneriai;

               h)

               mokslo, mokslinių tyrimų, kultūros ir meno veikloje, įskaitant universitetų ir kitokias mainų programas, dalyvaujantys asmenys;

               i)

               susigiminiavusių miestų organizuojamų oficialių mainų programų dalyviai;

               j)

               žurnalistai;

               k)

               pensininkai;

               l)

               vairuotojai, vykdantys tarptautinius krovinių ir keleivių pervežimus į valstybių narių teritoriją Buvusiojoje Jugoslavijos Respublikoje Makedonijoje registruotomis transporto priemonėmis;

               m)

               traukinių, refrižeratorių ir lokomotyvų brigados nariai tarptautiniuose traukiniuose, vykstančiuose į valstybių narių teritoriją;

               n)

               pilietinės visuomenės organizacijų atstovai, kurie vyksta į susitikimus, seminarus, dalyvauja mainų programose arba mokymo kursuose;

               o)

               Buvusiojoje Jugoslavijos Respublikoje Makedonijoje registruotų religinių bendruomenių atstovai;

               p)

               laisvųjų profesijų atstovai, dalyvaujantys tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje;

               q)

               mokiniai, studentai, aukštesnės studijų pakopos studentai ir lydintieji mokytojai, kurie vyksta studijų arba mokymosi tikslais, įskaitant mainų programas ir kitokią su švietimu arba mokyklomis susijusią veiklą;

               r)

               vaikai iki 6 metų.

         3.   Nukrypdamos nuo šio straipsnio 1 dalies, Bulgarija ir Rumunija, kurioms Šengeno acquis yra privalomas, bet kurios dar neišduoda Šengeno vizų, Buvusiosios Jugoslavijos Respublikos Makedonijos piliečius gali atleisti nuo prašymo išduoti nacionalinę trumpalaikę vizą nagrinėjimo mokesčio iki dienos, kai jos bus visiškai įgyvendinusios Šengeno acquis vizų politikos srityje ir kuri bus nustatyta Tarybos sprendimu.
   7 Straipsnis
   Prašymo išduoti vizą nagrinėjimo trukmė
   1.   Valstybių narių diplomatinės atstovybės ir konsulinės įstaigos priima sprendimą dėl prašymo išduoti vizą per 10 kalendorinių dienų nuo prašymo ir vizai išduoti reikalingų dokumentų gavimo.
   2.   Atskirais atvejais, t. t. jeigu prašymą reikia nagrinėti išsamiau, sprendimo dėl prašymo išduoti vizą priėmimo laikotarpis gali būti pratęstas iki 30 kalendorinių dienų.
   3.   Skubiais atvejais sprendimo dėl prašymo išduoti vizą priėmimo laikotarpis gali būti sutrumpintas iki 2 arba mažiau darbo dienų.
   8 Straipsnis
   Išvykimas, jeigu buvo prarasti arba pavogti dokumentai
   Europos Sąjungos ir Buvusiosios Jugoslavijos Respublikos Makedonijos piliečiai, kurie pametė savo asmens tapatybės dokumentus arba iš kurių šie dokumentai buvo pavogti jiems lankantis Buvusiosios Jugoslavijos Respublikos Makedonijos arba valstybių narių teritorijoje, gali išvykti iš šios teritorijos be jokios vizos arba kitokio leidimo, pateikdami galiojančius asmens tapatybės dokumentus, suteikiančius teisę kirsti sieną ir išduotus valstybių narių arba Buvusiosios Jugoslavijos Respublikos Makedonijos diplomatinių atstovybių arba konsulinių įstaigų.
   9 Straipsnis
   Vizos pratęsimas išskirtinėmis aplinkybėmis
   Buvusiosios Jugoslavijos Respublikos Makedonijos piliečiams, kurie neturi galimybės išvykti iš valstybių narių teritorijos iki jų vizoje nurodytos datos dėl force majeure, humanitarinių, rimtų profesinių arba asmeninių priežasčių, vizos terminas pratęsiamas nemokamai pagal priimančiosios valstybės teisės aktus laikotarpiui, kurio reikia grįžti į valstybę, kurioje jie gyvena.
   10 Straipsnis
   Diplomatiniai pasai
   1.   Buvusiosios Jugoslavijos Respublikos Makedonijos piliečiai, turintys galiojančius diplomatinius pasus, gali įvažiuoti, išvažiuoti arba vykti tranzitu per valstybių narių teritoriją be vizų.
   2.   Šio straipsnio 1 dalyje minimi asmenys gali būti valstybių narių teritorijoje ne ilgiau kaip 90 dienų per 180 dienų laikotarpį.
   11 Straipsnis
   Teritorinis vizų galiojimas
   Atsižvelgiant į nacionalines valstybių narių taisykles ir teisės aktus dėl nacionalinio saugumo ir ES taisykles dėl riboto teritorinio galiojimo vizų, Buvusiosios Jugoslavijos Respublikos Makedonijos piliečiai gali keliauti valstybių narių teritorijoje tuo pačiu pagrindu kaip ir Europos Sąjungos piliečiai.
   12 Straipsnis
   Jungtinis susitarimo valdymo komitetas
   1.   Šalys įsteigia Jungtinį ekspertų komitetą (toliau – komitetas), sudarytą iš Europos bendrijos ir Buvusiosios Jugoslavijos Respublikos Makedonijos atstovų. Bendrijai atstovauja Europos Bendrijų Komisija, kuriai padeda valstybių narių ekspertai.
   2.   Komiteto uždaviniai yra:

               a)

               prižiūrėti, kaip įgyvendinamas šis susitarimas (reguliariai keistis informacija, įskaitant duomenis apie išduotų vizų, pateiktų ir atmestų prašymų išduoti vizą skaičių);

               b)

               siūlyti šio susitarimo pataisas arba papildymus;

               c)

               spręsti ginčus, kylančius dėl šio susitarimo nuostatų aiškinimo ar taikymo.

         3.   Komitetas susitinka pagal poreikį vienos iš šalių prašymu bent kartą per metus.
   4.   Komitetas nustato savo darbo tvarkos taisykles.
   5.   Komitetas informuoja atitinkamas įstaigas, įsteigtas pagal Stabilizacijos ir asociacijos susitarimą, reguliariai teikdamas duomenis apie šio susitarimo įgyvendinimą.
   13 Straipsnis
   Šio susitarimo ryšys su dvišaliais valstybių narių ir Buvusiosios Jugoslavijos Respublikos Makedonijos susitarimais
   1.   Nuo įsigaliojimo dienos šio susitarimo nuostatos yra viršesnės už visų dvišalių arba daugiašalių sutarčių ar susitarimų, sudarytų tarp atskirų valstybių narių ir Buvusiosios Jugoslavijos Respublikos Makedonijos, nuostatas tiek, kiek šių sutarčių ar susitarimų nuostatos apima klausimus, reglamentuojamus šiuo susitarimu.
   2.   Dvišalių sutarčių ar susitarimų, kuriuos atskiros valstybės narės ir Buvusioji Jugoslavijos Respublika Makedonija pasirašė iki 2007 m. sausio 1 d. ir kuriuose numatyta, kad tarnybinius pasus turintys asmenys atleidžiami nuo vizos reikalavimo, nuostatos toliau taikomos 5 metus nuo šio susitarimo įsigaliojimo nepažeidžiant atitinkamų valstybių narių arba Buvusiosios Jugoslavijos Respublikos Makedonijos teisės denonsuoti arba sustabdyti šiuos dvišalius susitarimus minėtu 5 metų laikotarpiu.
   14 Straipsnis
   Baigiamosios nuostatos
   1.   Šį susitarimą šalys ratifikuoja arba tvirtina pagal savo atitinkamas procedūras ir jis įsigalioja kito mėnesio po dienos, kai šalys pranešė viena kitai, kad jos atliko pirmiau minėtas procedūras, pirmąją dieną.
   2.   Nukrypstant nuo šio straipsnio 1 dalies, šis susitarimas įsigalioja tik Europos bendrijos ir Buvusiosios Jugoslavijos Respublikos Makedonijos susitarimo dėl asmenų readmisijos įsigaliojimo dieną, jeigu ši diena yra vėlesnė už šio straipsnio 1 dalyje nurodytą datą.
   3.   Šis susitarimas sudaromas neapibrėžtam laikotarpiui, nebent būtų nutrauktas pagal šio straipsnio 6 dalį.
   4.   Šis susitarimas gali būti keičiamas raštišku šalių susitarimu. Pakeitimai įsigalioja po to, kai šalys viena kitai praneša, kad jos atliko tam reikalingas vidaus procedūras.
   5.   Kiekviena šalis gali visiškai arba iš dalies sustabdyti šio susitarimo taikymą viešosios tvarkos, nacionalinio saugumo užtikrinimo arba visuomenės sveikatos apsaugos sumetimais. Apie sprendimą dėl sustabdymo kitai šaliai pranešama ne vėliau kaip likus 48 valandoms iki tokio sprendimo įsigaliojimo. Šio susitarimo taikymą sustabdžiusi šalis iš karto informuoja kitą šalį, jeigu sustabdymo priežastys nustoja galioti.
   6.   Kiekviena šalis gali nutraukti šį susitarimą raštu pranešdama kitai šaliai. Šis susitarimas netenka galios po 90 dienų nuo tokio pranešimo dienos.
   PRIEDAS
   SUSITARIMO DĖL VALSTYBIŲ NARIŲ, KURIOS TAIKO NE VISĄ ŠENGENO ACQUIS, PROTOKOLAS
   Valstybės narės, kurioms Šengeno acquis yra privalomas, tačiau kurios dar neišduoda Šengeno vizų, laukdamos atitinkamo Tarybos sprendimo dėl tokių vizų išdavimo, išduoda nacionalines vizas, kurios galioja tik jų teritorijoje.
   Šios valstybės narės gali vienašališkai pripažinti Šengeno vizas ir leidimus gyventi tranzito per jų teritoriją tikslu pagal 2006 m. birželio 14 d. Europos Parlamento ir Tarybos sprendimą Nr. 895/2006/EB.
   2006 m. birželio 14 d. Europos Parlamento ir Tarybos sprendimas Nr. 895/2006/EB netaikomas Rumunijai ir Bulgarijai, todėl Europos Komisija pasiūlys panašias nuostatas, kad šios šalys galėtų vienašališkai pripažinti Šengeno vizas ir leidimus gyventi bei kitus panašius dokumentus, išduotus valstybių narių, visapusiškai dar nedalyvaujančių Šengeno erdvėje, vykti tranzitu per jų teritoriją.
   BENDRA DEKLARACIJA DĖL ABIPUSIO BEVIZIO KELIONIŲ REŽIMO GALIMYBIŲ
   Pagal ES ir Vakarų Balkanų 2003 m. birželio 21 d. Salonikuose įvykusio aukščiausiojo lygio susitikimo išvadas šiuo susitarimu numatomas vizų išdavimo tvarkos supaprastinimas reiškia pereinamąjį laikotarpį siekiant įvesti bevizį kelionių režimą Buvusiosios Jugoslavijos Respublikos Makedonijos piliečiams.
   Bevizis kelionių režimas Buvusiosios Jugoslavijos Respublikos Makedonijos piliečiams bus įvestas atsižvelgiant į teigiamą šalies padarytos pažangos įgyvendinant atitinkamas reformas įvertinimą ir laikantis 2001 m. kovo 15 d. Tarybos reglamente 539/2001 nustatytos tvarkos ir kriterijų.
   BENDRA DEKLARACIJA DĖL DANIJOS
   Šalys pažymi, kad šis susitarimas netaikomas Danijos Karalystės diplomatinių atstovybių ir konsulinių įstaigų vizų išdavimo tvarkai.
   Tokiomis aplinkybėmis pageidautina, kad Danijos ir Buvusiosios Jugoslavijos Respublikos Makedonijos valdžios institucijos nedelsdamos sudarytų dvišalį susitarimą dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Buvusiosios Jugoslavijos Respublikos Makedonijos susitarimu.
   BENDRA DEKLARACIJA DĖL JUNGTINĖS KARALYSTĖS IR AIRIJOS
   Šalys pažymi, kad šis susitarimas netaikomas Jungtinės Karalystės ir Airijos teritorijoje.
   Tokiomis aplinkybėmis pageidautina, kad Jungtinės Karalystės, Airijos ir Buvusiosios Jugoslavijos Respublikos Makedonijos valdžios institucijos sudarytų dvišalius susitarimus dėl vizų išdavimo tvarkos supaprastinimo.
   BENDRA DEKLARACIJA DĖL ISLANDIJOS IR NORVEGIJOS
   Šalys atkreipia dėmesį į glaudžius Europos bendrijos ir Norvegijos bei Islandijos santykius, pirmiausia pagal 1999 m. gegužės 18 d. susitarimą dėl šių šalių asociacijos įgyvendinant, taikant ir plėtojant Šengeno acquis.
   Tokiomis aplinkybėmis pageidautina, kad Norvegijos, Islandijos ir Buvusiosios Jugoslavijos Respublikos Makedonijos valdžios institucijos nedelsdamos sudarytų dvišalius susitarimus dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Buvusiosios Jugoslavijos Respublikos Makedonijos susitarimu.
   BENDRA DEKLARACIJA DĖL ŠVEICARIJOS KONFEDERACIJOS IR LICHTENŠTEINO
   (prireikus)
   Jei Europos Sąjungos, Europos bendrijos ir Šveicarijos Konfederacijos susitarimas dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir prie šio susitarimo pridėti protokolai dėl Lichtenšteino bus įsigalioję tuo metu, kai bus baigtos derybos su Buvusiąja Jugoslavijos Respublika Makedonija, panaši deklaracija bus taip pat padaryta dėl Šveicarijos ir Lichtenšteino.
   BEDRA DEKLARACIJA DĖL MOKESČIŲ, SUSIJUSIŲ SU PRAŠYMŲ DĖL VIZŲ TVARKYMU
   Europos bendrija atkreipia dėmesį į Buvusiosios Jugoslavijos Respublikos Makedonijos susirūpinimą, kad jos piliečiams yra išduotos Šengeno vizos su ribotu teritoriniu galiojimu vienoje ar keliose valstybėse narėse. Europos bendrija taip pat atkreipia dėmesį į Buvusiosios Jugoslavijos Respublikos Makedonijos prašymą, kad jos piliečiai, turintys Šengeno vizas su ribotu teritoriniu galiojimu vienoje ar keliose valstybėse narėse ir kuriems reikia keliauti tos vizos galiojimo laikotarpiu į valstybę narę, kuri nėra priskirta tos vizos teritoriniam galiojimui, kad pastaroji nereikalautų mokesčių, susijusių su prašymu dėl antrosios vizos.
   Šalys mano, kad šį klausimą, kaip prioritetinį, vėl turėtų įvertinti 12 straipsnyje nurodytas komitetas, kai tik Europos Parlamentas ir Taryba patvirtins Bendrijos vizų kodeksą, projektą, kuriame sprendžiamas šis klausimas.
   EUROPOS BENDRIJOS DEKLARACIJA DĖL VIZOS REIKALAVIMO TARNYBINIUS PASUS TURINTIEMS ASMENIMS PERŽIŪRĖJIMO
   Dvišalių sutarčių ar susitarimų, kuriuos atskiros valstybės narės ir Buvusioji Jugoslavijos Respublika Makedonija pasirašė iki 2007 m. sausio 1 d. ir kuriuose numatyta, kad tarnybinius pasus turintys asmenys atleidžiami nuo vizos reikalavimo, nuostatos toliau taikomos tik 5 metus nuo šio susitarimo įsigaliojimo nepažeidžiant atitinkamų valstybių narių arba Buvusiosios Jugoslavijos Respublikos Makedonijos teisės denonsuoti arba sustabdyti šiuos dvišalius susitarimus minėtu 5 metų laikotarpiu, todėl Europos bendrija ne vėliau kaip per 2 metus nuo šio susitarimo įsigaliojimo iš naujo įvertins tarnybinius pasus turinčių asmenų padėtį, atsižvelgdama į tai, kad tuo tikslu 14 straipsnio 4 dalyje nustatyta tvarka susitarimas gali būti iš dalies pakeistas.
   EUROPOS BENDRIJOS DEKLARACIJA DĖL VIZOS PRAŠANČIŲ ASMENŲ GALIMYBĖS GAUTI INFORMACIJĄ, TAIP PAT DĖL INFORMACIJOS APIE TRUMPALAIKIŲ VIZŲ IŠDAVIMO TVARKĄ BEI DOKUMENTŲ, REIKALINGŲ TEIKIANT PRAŠYMĄ IŠDUOTI TRUMPALAIKES VIZAS, DERINIMO
   Pripažindama skaidrumo vizos prašančių asmenų atžvilgiu svarbą, Europos bendrija primena, kad 2006 m. liepos 19 d. Europos Komisija priėmė teisės akto projektą dėl Bendrųjų konsulinių instrukcijų dėl vizų diplomatinėms atstovybėms ir konsulinėms įstaigoms išdėstymo nauja redakcija, kurį šiuo metu svarsto Europos Parlamentas ir Taryba, ir kuriame aptariamos vizos prašančių asmenų patekimo į valstybių narių diplomatines atstovybes ir konsulines įstaigas sąlygos.
   Kalbant apie informaciją, teiktiną vizos prašantiems asmenims, Europos bendrija mano, kad reikėtų imtis atitinkamų priemonių:

               —

               Apskritai vizos prašantiems asmenims pateikti apibendrintą pagrindinę informaciją apie prašymo išduoti vizą pateikimo tvarką bei sąlygas ir jų galiojimą.

               —

               Europos bendrija sudarys minimalių reikalavimų sąrašą, siekiant užtikrinti, kad vizos prašantiems asmenims iš Buvusiosios Jugoslavijos Respublikos Makedonijos bus pateikta suderinta ir vienoda pagrindinė informacija ir kad iš jų bus reikalaujama pateikti iš esmės tokius pačius patvirtinamuosius dokumentus.

         Pirmiau minėta informacija, įskaitant kelionių agentūrų ir kelionių organizavimo paslaugų teikėjų, įgaliotų atsižvelgiant į vietos konsulinį bendradarbiavimą, sąrašą, turi būti plačiai paskleista (konsulinių įstaigų informacijos stenduose, brošiūrose, internetiniuose tinklapiuose ir kt.).
   Valstybių narių diplomatinės atstovybės ir konsulinės įstaigos savo darbą organizuoja taip, kad susitikimus dėl prašymą išduoti vizą ir susijusių patvirtinamųjų dokumentų pateikimo būtų galima suorganizuoti per pagrįstą laikotarpį.
   Valstybių narių diplomatinės atstovybės ir konsulinės įstaigos teikia informaciją apie Šengeno acquis numatytas galimybes kiekvienu atskiru atveju supaprastinti trumpalaikių vizų išdavimą, įskaitant dokumentams keliamų reikalavimų, visų pirma bona fide pareiškėjams, supaprastinimą.
   BULGARIJOS POLITINĖ DEKLARACIJA DĖL VIETINIO EISMO PER SIENĄ
   Bulgarijos Respublika pareiškia norą pradėti derybas dėl dvišalio susitarimo su Buvusiąja Jugoslavijos Respublika Makedonija siekiant įgyvendinti vietinio eismo per sieną režimą, įvestą 2006 m. gruodžio 20 d. Reglamentu (EB) Nr. 1931/2006, nustatančiu vietinio eismo per valstybių narių išorines sausumos sienas taisykles ir iš dalies keičiančiu Šengeno konvencijos nuostatas.
   EUROPOS BENDRIJOS DEKLARACIJA DĖL ŠEIMOS NARIŲ PATEIKIAMŲ PRAŠYMŲ NAGRINĖJIMO TVARKOS SUPAPRASTINIMO
   Europos bendrija atkreipia dėmesį į Buvusiosios Jugoslavijos Respublikos Makedonijos pasiūlymą išplėsti šeimos narių, kuriems turėtų būti taikoma supaprastinta prašymų nagrinėjimo tvarka, sąvoką ir į Buvusiosios Jugoslavijos Respublikos Makedonijos teikiamą svarbą tokios kategorijos asmenų judėjimo tvarkos supaprastinimui.
   Siekiant palengvinti didesnio skaičiaus asmenų, turinčių giminystės ryšių (visų pirma seserų bei brolių ir jų vaikų) su Buvusiosios Jugoslavijos Respublikos Makedonijos piliečiais, teisėtai gyvenančiais valstybių narių teritorijoje, judumą, Europos bendrija ragina valstybių narių konsulines įstaigas visapusiškai pasinaudoti acquis communautaire numatytomis galimybėmis šios kategorijos asmenims taikyti supaprastintą vizų išdavimo tvarką, įskaitant, visų pirma, iš pareiškėjų reikalaujamų įrodomųjų dokumentų supaprastinimą, atleidimą nuo prašymų išduoti vizą nagrinėjimo mokesčių ir, tam tikrais atvejais, daugkartinių vizų išdavimą.


title: 2015 m. balandžio 20 d. Tarybos sprendimas, kuriuo skiriamas Europos maisto saugos tarnybos valdančiosios tarybos narys

text:
29.4.2015

               LT

               Europos Sąjungos oficialusis leidinys

               C 142/1

         TARYBOS SPRENDIMAS
   2015 m. balandžio 20 d.
   kuriuo skiriamas Europos maisto saugos tarnybos valdančiosios tarybos narys
   (2015/C 142/01)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 25 straipsnio 1 dalį,
   atsižvelgdama į Europos Komisijos Tarybai pateiktą kandidatų sąrašą,
   atsižvelgdama į Europos Parlamento pareikštą nuomonę,
   kadangi:

               (1)

               labai svarbu užtikrinti Europos maisto saugos tarnybos (toliau – EFSA) nepriklausomumą, aukštą mokslinę kokybę, skaidrumą ir veiksmingumą. Bendradarbiavimas su valstybėmis narėmis taip pat būtinas;

               (2)

               Vienas EFSA valdančiosios tarybos narys, Valérie BADUEL, atsistatydino. Todėl iki jos kadencijos pabaigos turėtų būti paskirtas naujas narys;

               (3)

               siekiant paskirti vieną naują EFSA valdančiosios tarybos narį, Taryba išnagrinėjo Komisijos pateiktą sąrašą remiantis Komisijos pateiktais dokumentais ir atsižvelgdama į Europos Parlamento pareikštą nuomonę. Tuo siekiama, kad būtų užtikrinti aukščiausi kompetencijos standartai, patirtis įvairiose srityse, pavyzdžiui, valdymo ir viešojo administravimo srityse, ir kuo didesnis geografinis pasiskirstymas Sąjungos teritorijoje;

               (4)

               pagal Reglamento (EB) Nr. 178/2002 25 straipsnį reikalaujama, kad keturi iš EFSA valdančiosios tarybos narių būtų iš vartotojams ir kitiems maisto grandinės dalyviams atstovaujančių organizacijų. Šiuo metu jau yra keturi šį reikalavimą atitinkantys nariai,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2015 m. gegužės 1 d. iki 2016 m. birželio 30 d. Europos maisto saugos tarnybos valdančiosios tarybos nariu skiriamas šis asmuo:
   Michael WINTER.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         J. DŪKLAVS

      (1)  OL L 31, 2002 2 1, p. 1.


title: 2016 m. rugsėjo 7 d. Komisijos sprendimas (ES) 2016/1610 dėl darniojo standarto EN 13383–1:2002 „Aptaiso akmuo. 1 dalis. Techniniai reikalavimai“ nuorodinio žymens riboto skelbimo Europos Sąjungos oficialiajame leidinyje pagal Europos Parlamento ir Tarybos reglamentą (ES) Nr. 305/2011 (Tekstas svarbus EEE)

text:
8.9.2016

               LT

               Europos Sąjungos oficialusis leidinys

               L 240/6

         KOMISIJOS SPRENDIMAS (ES) 2016/1610
   2016 m. rugsėjo 7 d.
   dėl darniojo standarto EN 13383–1:2002 „Aptaiso akmuo. 1 dalis. Techniniai reikalavimai“ nuorodinio žymens riboto skelbimo Europos Sąjungos oficialiajame leidinyje pagal Europos Parlamento ir Tarybos reglamentą (ES) Nr. 305/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 18 straipsnį,
   kadangi:

               (1)

               pagal Reglamentą (ES) Nr. 305/2011 17 straipsnyje numatyti darnieji standartai turi atitikti šiame reglamente nustatytos suderintos sistemos reikalavimus;

               (2)

               2002 m. gegužės mėn. Europos standartizacijos komitetas (toliau – CEN) patvirtino darnųjį standartą EN 13383–1:2002 „Aptaiso akmuo. 1 dalis. Techniniai reikalavimai“. Vėliau šio standarto nuorodinis žymuo buvo paskelbtas Europos Sąjungos oficialiajame leidinyje;

               (3)

               2015 m. rugpjūčio 12 d. Kipras pagal Reglamento (ES) Nr. 305/2011 18 straipsnį pateikė oficialų prieštaravimą dėl darniojo standarto EN 13383–1:2002. Oficialus prieštaravimas buvo grindžiamas į šio standarto 5.2 nuostatą įtraukta vienos esminės charakteristikos, t. y. tankio, ribine verte, nustatant 2,3 mg/m3 mažiausią atitinkamų produktų tankį;

               (4)

               Kipro nuomone, Kipro karjeruose išgaunamo aptaiso akmens, atitinkančio ribinę vertę (t. y. mažiausią tankį), kiekio nepakanka šių produktų paklausai patenkinti. Vietoje jo Kipro valdžios institucijos pakrantės apsaugos darbams kelis dešimtmečius sėkmingai naudojo mažesnio tankio aptaiso akmenį, kuris, jų nuomone, jokių patvarumo ir (arba) stabilumo problemų nekėlė;

               (5)

               be to, susijusios CEN institucijos nurodė, kad patvarumo vertinimas tinkamai reglamentuojamas EN 13383 atliekant kitus patvarumo bandymus, net jei tankiui nėra taikoma minėta ribinė vertė;

               (6)

               Kipras taip pat pabrėžė, kad atitinkamos ribinės vertės išbraukimui jau pritarta oficialiame CEN balsavime dėl naujos EN 13383 versijos kūrimo;

               (7)

               aptaiso akmens tankis yra svarbi esminė charakteristika įvykdant pagrindinius su pakrantės apsauga susijusių statybos darbų reikalavimus. Tačiau šiomis aplinkybėmis taikytos skaičiavimo formulės taip pat apima kitus veiksnius, visų pirma naudotino aptaiso akmens dydį ir matmenis. Įrodyta, kad tokį patį apsaugos lygį galima pasiekti naudojant mažesnio tankio aptaiso akmenį, jei tai kompensuojama naudojant didesnius akmens blokus;

               (8)

               remiantis EN 13383–1:2002 turiniu ir Kipro, kitų valstybių narių, CEN ir pramonės pateikta informacija ir pasikonsultavus su pagal Reglamento (ES) Nr. 305/2011 64 straipsnį įsteigtu komitetu, kaip numatyta šio reglamento 18 straipsnyje, plačiai pripažįstama, kad šio standarto 5.2 nuostatoje nustatyta tankio ribinė vertė turėtų būti išbraukta iš Europos Sąjungos oficialiajame leidinyje paskelbto nuorodinio žymens taikymo srities;

               (9)

               dėl visų šių priežasčių šio standarto 5.2 nuostatoje nustatyta tankio ribinė vertė nėra būtina Reglamente (ES) Nr. 305/2011 nustatytiems su šiuo darniuoju standartu susijusiems reikalavimams įvykdyti;

               (10)

               todėl EN 13383–1:2002 nuorodinis žymuo turėtų būti toliau skelbiamas Europos Sąjungos oficialiajame leidinyje, tačiau su apribojimu, pagal kurį iš šio standarto taikymo srities išbraukiama jo 5.2 nuostatoje nustatyta tankio ribinė vertė,

         PRIĖMĖ ŠĮ SPRENDIMĄ:
   1 straipsnis
   Darniojo standarto EN 13383–1:2002 „Aptaiso akmuo. 1 dalis. Techniniai reikalavimai“ nuorodinis žymuo skelbiamas Europos Sąjungos oficialiajame leidinyje su apribojimu. Pagal šį apribojimą iš paskelbto nuorodinio žymens taikymo srities išbraukiama šio standarto 5.2 nuostatoje nustatyta tankio ribinė vertė.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugsėjo 7 d.

            Komisijos vardu

            Pirmininkas

         Jean-Claude JUNCKER

      (1)  OL L 88, 2011 4 4, p. 5.


title: 1999 m. balandžio 28 d. Vykdomojo Komiteto Sprendimas dėl C.SIS įrengimo išlaidų (SCH/Com-ex (99) 4)

text:
Svarbus teisinis pranešimas

|

41999D0004

Oficialusis leidinys L 239 , 22/09/2000 p. 0454 - 0456

		Vykdomojo Komiteto Sprendimas1999 m. balandžio 28 d.dėl C.SIS įrengimo išlaidų(SCH/Com-ex (99) 4)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 92 ir 119 straipsnius,atkreipdamas dėmesį į dokumentą SCH/OR.SIS (99) 3 rev ir jį patvirtindamas,NUSPRENDĖ:Patvirtinamos naujos išlaidos, pridedamos prie C.SIS įrengimo biudžeto, o kiekvienai Šengeno valstybei priklausanti dalis turi būti mokama taikant raštišką procedūrą, nustatytą Finansinio reglamento dėl Šengeno informacinės sistemos (C.SIS) įrengimo ir naudojimo išlaidų (1997 m. gruodžio 15 d. SCH/Com-ex (93) 16 rev. 2) II dalies 2 punkte.Liuksemburgas, 1999 m. balandžio 28 d.PirmininkasC. H. Schapper--------------------------------------------------SCH/OR.SIS (99) 3 RevTema: Daugiametė leistinų C.SIS įrengimo išlaidų lentelėPadėtis 1998 m. gruodžio 31 d.Pagal Finansinį reglamentą dėl Šengeno informacinės sistemos (C.SIS) įrengimo ir naudojimo išlaidų (SCH/Com-ex (93) 16 rev. 2) Prancūzijos delegacija antroje lapo pusėje pateikia lentelę, glaustai nurodančią naujas C.SIS įrengimo išlaidas, leistinas 1998 finansinių metų pabaigoje.Kaip buvo reikalaujama Tvarkomojo komiteto 1999 m. sausio 14 d. posėdyje, šiame dokumente antrajam ketvirčiui nurodomas skaičius nėra tas pats kaip antrojo ketvirčio ataskaitoje (SCH/OR.SIS (98) 118) pateiktas skaičius, Centrinės grupės patvirtintas 1998 m. rugsėjo 8 d.Iš tikrųjų tame dokumente yra nurodoma suma, numatyta C.SIS pertvarkymo kontraktui, būtent 41 milijonas FRF. Pasirašius sutartį su "Atos", tikroji suma pasirodė esanti mažesnė negu apskaičiuotoji, t. y. 38577191 FRF.Tvarkomasis komitetas, neviršydamas pradinės leistinos sumos (41 mln. FRF), galėjo skirtumą pagal tą pačią biudžeto eilutę priskirti trečiojo ir ketvirtojo ketvirčių C.SIS naudojimo išlaidoms.Dėl tokio ženklaus skirtumo 1998 m. leistinų išlaidų lentelę reikėjo iš dalies pakeisti nelaukiant, kol bus paskelbta 1998 m. C.SIS vadybos ataskaita, kurioje bus detaliai nurodytos tikrosios išlaidos.Ši lentelė turėtų būti pateikta Vykdomajam komitetui patvirtinti.C.SIS techninio aptarnavimo tarnybai leistinų įrengimo išlaidų daugiametė lentelė1998 m. gruodžio 31 d.Išlaidų padalijimas | Suma Prancūzijos frankais | Iš viso |C.SIS IBiudžetas patvirtintas nuo 1991 m. gruodžio 18 (pirmasis biudžetas) iki 1997 m. gruodžio 31 d. | 54828609 | |Iš viso | | 54828609 |Naujos patvirtintos išlaidos:Išlaidos, patvirtintos per 1998 m. pirmąjį ketvirtį | 662094 | |Išlaidos, patvirtintos per 1998 m. antrąjį ketvirtį | 39520727 | |Išlaidos, patvirtintos per 1998 m. trečiąjį ketvirtį | 1705332 | |Išlaidos, patvirtintos per 1998 m. ketvirtąjį ketvirtį | 1734221 | |Iš viso | | 43622374 |Iš viso C.SIS I | | 98450983 |SIS IIBiudžetas, patvirtintas iki 1997 m. gruodžio 31 d. | 2400000 | |I. Iš viso | | 2400000 |Naujos patvirtintos išlaidos:Išlaidos, patvirtintos per 1998 m. pirmąjį ketvirtį | 600000 | |Išlaidos, patvirtintos per 1998 m. antrąjį ketvirtį | 0 | |Išlaidos, patvirtintos per 1998 m. trečiąjį ketvirtį | 13000 | |Išlaidos, patvirtintos per 1998 m. ketvirtąjį ketvirtį | 0 | |II. Iš viso | | 613000 |Iš viso SIS II | | 3013000 |Bendrai iš viso | | 101463983 |--------------------------------------------------


title: 2013/57/ES: 2013 m. sausio 22 d. Tarybos sprendimas, kuriuo skiriamas Regionų komiteto Vokietijai atstovaujantis narys ir Vokietijai atstovaujantis pakaitinis narys

text:
25.1.2013

               LT

               Europos Sąjungos oficialusis leidinys

               L 22/19

         TARYBOS SPRENDIMAS
   2013 m. sausio 22 d.
   kuriuo skiriamas Regionų komiteto Vokietijai atstovaujantis narys ir Vokietijai atstovaujantis pakaitinis narys
   (2013/57/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Niclas HERBST kadencijai tapo laisva Regionų komiteto nario vieta;

               (3)

               pasibaigus Rolf FISCHER kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nare:

                           —

                           Regina POERSCH, Mitglied des Schleswig-Holsteinischen Landtags,

                     ir

               b)

               pakaitiniu nariu:

                           —

                           Peter LEHNERT, Mitglied des Schleswig-Holsteinischen Landtags.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 22 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2015 m. gruodžio 14 d. Tarybos sprendimas (ES) 2015/2437 dėl Europos Sąjungos ir Australinių tunų apsaugos komisijos (CCSBT) susitarimo pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje sudarymo Europos Sąjungos vardu

text:
23.12.2015

               LT

               Europos Sąjungos oficialusis leidinys

               L 336/27

         TARYBOS SPRENDIMAS (ES) 2015/2437
   2015 m. gruodžio 14 d.
   dėl Europos Sąjungos ir Australinių tunų apsaugos komisijos (CCSBT) susitarimo pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Sąjunga yra kompetentinga pagal bendrą žuvininkystės politiką priimti biologinių jūrų išteklių apsaugos priemones ir sudaryti susitarimus su trečiosiomis šalimis bei tarptautinėmis organizacijomis;

               (2)

               pagal Tarybos sprendimą 98/392/EB (2) Sąjunga yra 1982 m. gruodžio 10 d. Jungtinių Tautų jūrų teisės konvencijos susitariančioji šalis. Pagal tą konvenciją visos tarptautinės bendruomenės narės įpareigojamos bendradarbiauti išsaugant ir valdant biologinius jūrų išteklius;

               (3)

               pagal Tarybos sprendimą 98/414/EB (3) Sąjunga yra Susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, įgyvendinimo susitariančioji šalis;

               (4)

               2009 m. gruodžio 1 d. Taryba įgaliojo Europos Komisiją Sąjungos vardu siekti iš dalies pakeisti Australinių tunų apsaugos konvenciją (toliau – Konvencija), kad Sąjunga galėtų tapti susitariančiąja šalimi;

               (5)

               nors derybos dėl Konvencijos pakeitimo nebuvo baigtos, 2013 m. spalio mėn. vykusiame 20-ajame susitikime Australinių tunų apsaugos komisija (CCSBT) pakeitė rezoliuciją siekiant sudaryti Išplėstinę Australinių tunų apsaugos komisiją (toliau – CCSBT išplėstinė komisija), kad pagal susitarimą pasikeičiant laiškais Sąjunga galėtų tapti CCSBT išplėstinės komisijos nare;

               (6)

               2015 m. balandžio 20 d. Taryba įgaliojo pasirašyti ir laikinai taikyti Europos Sąjungos ir Australinių tunų apsaugos komisijos (CCSBT) susitarimą pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje (toliau – susitarimas pasikeičiant laiškais);

               (7)

               su Sąjungos valstybių narių vėliavomis plaukiojantys laivai žvejoja australinių tunų paplitimo rajone esančių išteklių žuvis, todėl Sąjunga yra suinteresuota veiksmingai prisidėti prie Konvencijos įgyvendinimo;

               (8)

               be to, narystė CCSBT išplėstinėje komisijoje padės Sąjungai visuose vandenynuose nuosekliai taikyti išteklių išsaugojimo principą ir įtvirtinti įsipareigojimą visame pasaulyje ilgą laiką išsaugoti ir tausiai naudoti žuvininkystės išteklius;

               (9)

               todėl susitarimas pasikeičiant laiškais turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Australinių tunų apsaugos komisijos (CCSBT) susitarimas pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje (4).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti patvirtinimo dokumentą CCSBT atstovaujančiam jos atsakingajam sekretoriui, kaip numatyta Konvencijos 10 straipsnyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 14 d.

            Tarybos vardu

            Pirmininkas

         F. ETGEN

      (1)  2015 m. lapkričio 24 d. pritarimas (dar nepaskelbtas Oficialiajame leidinyje).

      (2)  1998 m. kovo 23 d. Tarybos sprendimas 98/392/EB dėl Europos bendrijos 1982 m. gruodžio 10 d. Jungtinių Tautų jūrų teisės konvencijos ir 1994 m. liepos 28 d. Susitarimo, susijusio su jos XI dalies įgyvendinimu, patvirtinimo (OL L 179, 1998 6 23, p. 1).

      (3)  1998 m. birželio 8 d. Tarybos sprendimas 98/414/EB dėl Europos bendrijos susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, įgyvendinimo ratifikavimo (OL L 189, 1998 7 3, p. 14).

      (4)  Susitarimas pasikeičiant laiškais buvo paskelbtas OL L 234, 2015 9 8, p. 1 kartu su sprendimu dėl jo pasirašymo.


title: 2013/93/ES: 2011 m. balandžio 14 d. Tarybos sprendimas dėl Visos Europos ir Viduržemio jūros regiono valstybių preferencinių kilmės taisyklių regioninės konvencijos pasirašymo Europos Sąjungos vardu

text:
26.2.2013

               LT

               Europos Sąjungos oficialusis leidinys

               L 54/1

         TARYBOS SPRENDIMAS
   2011 m. balandžio 14 d.
   dėl Visos Europos ir Viduržemio jūros regiono valstybių preferencinių kilmės taisyklių regioninės konvencijos pasirašymo Europos Sąjungos vardu
   (2013/93/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               visos Europos ir Viduržemio jūros regiono valstybių preferencinių kilmės taisyklių regionine konvencija (toliau – Konvencija) siekiama pakeisti kilmės taisyklių protokolus, kuriuos šiuo metu taiko visos Europos ir Viduržemio jūros regiono šalys;

               (2)

               Konvencija į visos Europos ir Viduržemio jūros regiono valstybių kilmės kumuliacijos sistemą įtraukiamos stabilizacijos ir asociacijos proceso dalyvės;

               (3)

               2009 m. lapkričio 26 d. Taryba įgaliojo Komisiją pradėti derybas dėl Konvencijos su ELPA valstybėmis, Barselonos proceso dalyvėmis, stabilizacijos ir asociacijos proceso dalyvėmis ir Farerų salomis;

               (4)

               2009 d. gruodžio 9 d. Briuselyje surengtoje konferencijoje Konvencijos tekstą patvirtino Europos ir Viduržemio jūros regiono valstybių prekybos ministrai;

               (5)

               Konvencija turėtų būti pasirašyta, o pridėta deklaracija patvirtinta,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Visos Europos ir Viduržemio jūros regiono valstybių preferencinių kilmės taisyklių regioninės konvencijos pasirašymas su sąlyga, kad minėta Konvencija bus sudaryta (1).
   2 straipsnis
   Šio sprendimo priede pateikta deklaracija patvirtinama Europos Sąjungos vardu.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos Sąjungos vardu pasirašyti Konvenciją su sąlyga, kad ji bus sudaryta, ir pateikti šio sprendimo priede pateiktą deklaraciją.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 14 d.

            Tarybos vardu

            Pirmininkas

         FAZEKAS S.

      (1)  Konvencijos tekstas bus paskelbtas kartu su sprendimu dėl jos sudarymo.

      PRIEDAS

         DEKLARACIJA
         Europos Sąjunga pareiškia, kad nuoroda į Kosovą neturi įtakos nei Europos Sąjungos valstybių narių pozicijai, nei Europos Sąjungos pozicijai dėl Kosovo statuso, nei Europos Sąjungos valstybių narių teisei nustatyti savo santykius su Kosovu.


title: 2009 m. gruodžio 22 d. Tarybos sprendimas, panaikinantis Sprendimą 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo

text:
29.12.2009

               LT

               Europos Sąjungos oficialusis leidinys

               L 348/53

      TARYBOS SPRENDIMAS

   2009 m. gruodžio 22 d.
   panaikinantis Sprendimą 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo
   (2009/1016/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 ir 8 dalimis,
   atsižvelgdama į Komisijos pasiūlymą,
   kadangi:

               (1)

               Kaip numatyta Sprendimu 2009/473/EB (1) patvirtintame šalių susitarime pasikeičiant laiškais, Europos bendrijos ir Gvinėjos Respublikos žuvininkystės sektoriaus partnerystės susitarimo, parafuoto 2008 m. gruodžio 20 d., protokolas laikinai taikomas nuo 2009 m. sausio 1 d., kol bus sudarytas Europos bendrijos ir Gvinėjos Respublikos žuvininkystės sektoriaus partnerystės susitarimas.

               (2)

               Po tragiškų 2009 m. rugsėjo 28 d. įvykių, kuomet vyriausybės pajėgos apšaudė protestuojančią minią ir dėl to žuvo daugiau kaip 150 žmonių, Komisija nusprendė atšaukti pasiūlymą dėl Tarybos reglamento dėl Žuvininkystės sektoriaus partnerystės susitarimo sudarymo.

               (3)

               Todėl reikia panaikinti Sprendimą 2009/473/EB ir kaip galima greičiau pagal Vienos konvencijos dėl tarptautinių sutarčių teisės 25 straipsnio 2 dalį Europos Sąjungos vardu pranešti Gvinėjos Respublikai, kad toks laikinas taikymas nutraukiamas,

         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2009/473/EB dėl susitarimo pasikeičiant laiškais dėl Europos bendrijos ir Gvinėjos Respublikos žuvininkystės sektoriaus partnerystės susitarimo laikino taikymo sudarymo panaikinamas.
   2 straipsnis
   Tarybos Pirmininkas įgaliojamas paskirti asmenį (-is), įgaliotą (-us) pagal Vienos konvencijos dėl tarptautinių sutarčių teisės 25 straipsnio 2 dalį pranešti Gvinėjos Respublikai, kad Europos Sąjunga nebeketina tapti Europos bendrijos ir Gvinėjos Respublikos žuvininkystės sektoriaus partnerystės susitarimo, parafuoto 2008 m. gruodžio 20 d., šalimi. Toks pranešimas pateikiamas laiško forma.
   Laiško tekstas pridedamas prie šio sprendimo.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  OL L 156, 2009 6 19, p. 31.

      PRIEDAS
      Pone,
      Primindamas Europos bendrijos ir Gvinėjos Respublikos žuvininkystės sektoriaus partnerystės susitarimo, parafuoto 2008 m. gruodžio 20 d., protokolą dėl šio susitarimo laikino taikymo, dėl kurio Europos bendrija ir Gvinėjos Respublika susitarė 2009 m. gegužės 28 d. pasikeisdamos laiškais:
      Pagal Vienos konvencijos dėl tarptautinių sutarčių teisės 25 straipsnio 2 dalį Europos Sąjunga praneša Gvinėjos Respublikai, kad ji nebeketina tapti pirmiau minėto Žuvininkystės sektoriaus partnerystės susitarimo šalimi.
      Reiškiu Jums savo didžią pagarbą.

            Europos Sąjungos vardu


title: 2015 m. balandžio 29 d. Europos Parlamento sprendimas (ES) 2015/1700 dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/391

      EUROPOS PARLAMENTO SPRENDIMAS (ES) 2015/1700
      2015 m. balandžio 29 d.
      dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2013 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Naujoviškų vaistų iniciatyvos bendrosios įmonės 2013 finansinių metų metinių finansinių ataskaitų su Bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 209 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (5),

                  —

                  atsižvelgdamas į 2014 m. gegužės 6 d. Tarybos reglamentą (ES) Nr. 557/2014, kuriuo įsteigiama II naujoviškų vaistų iniciatyvos bendroji įmonė (6), ypač į jo 1 straipsnio 2 dalį ir 12 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (8),

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0106/2015),

         1.

            pritaria bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2013 finansinių metų sąskaitų uždarymui;

         2.

            paveda Pirmininkui perduoti šį sprendimą laikinai einančiam pareigas 2 naujoviškų vaistų iniciatyvos bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 35.

         (2)  OL C 452, 2014 12 16, p. 36.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 30, 2008 2 4, p. 38.

         (6)  OL L 169, 2014 6 7, p. 54.

         (7)  OL L 357, 2002 12 31, p. 72.

         (8)  OL L 38, 2014 2 7, p. 2.


title: 2017 m. balandžio 3 d. Tarybos sprendimas (ES, Euratomas) 2017/663, kuriuo skiriamas Europos ekonomikos ir socialinių reikalų komiteto Švedijos Karalystės pasiūlytas narys

text:
7.4.2017

               LT

               Europos Sąjungos oficialusis leidinys

               L 94/37

         TARYBOS SPRENDIMAS (ES, Euratomas) 2017/663
   2017 m. balandžio 3 d.
   kuriuo skiriamas Europos ekonomikos ir socialinių reikalų komiteto Švedijos Karalystės pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Švedijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

               (2)

               pasibaigus Oskar WALLNER kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nare skiriama Imse SPRAGG NILSSON, Expert, National Council of Swedish Youth Organisations (LSU).
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 3 d.

            Tarybos vardu

            Pirmininkas

         R. GALDES

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2007/472/EB: 2007 m. birželio 25 d. Tarybos sprendimas, iš dalies keičiantis Vykdomojo komiteto, įsteigto pagal 1990 m. Šengeno konvenciją, sprendimą, iš dalies keičiantį Finansinį reglamentą dėl Šengeno informacinės sistemos (C.SIS) įrengimo ir techninio aptarnavimo tarnybos naudojimo išlaidų

text:
7.7.2007

               LT

               Europos Sąjungos oficialusis leidinys

               L 179/50

      TARYBOS SPRENDIMAS

   2007 m. birželio 25 d.
   iš dalies keičiantis Vykdomojo komiteto, įsteigto pagal 1990 m. Šengeno konvenciją, sprendimą, iš dalies keičiantį Finansinį reglamentą dėl Šengeno informacinės sistemos (C.SIS) įrengimo ir techninio aptarnavimo tarnybos naudojimo išlaidų
   (2007/472/EB)
   EUROPOS SĄJUNGOS TARYBA,
   atsižvelgdama į Konvencijos dėl 1985 m. birželio 14 d. Šengeno susitarimo tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių dėl laipsniško jų bendrų sienų kontrolės panaikinimo įgyvendinimo (1990 m. Šengeno konvencija) 119 straipsnį,
   kadangi:

               (1)

               1990 m. Šengeno konvencijos 119 straipsnyje numatoma, kad 92 straipsnio 3 dalyje nurodytas C.SIS įrengimo ir veiklos išlaidas Susitariančiosios Šalys turėtų padengti kartu.

               (2)

               Su C.SIS įrengimu ir veikla susiję finansiniai įsipareigojimai reglamentuojami konkrečiu Finansiniu reglamentu, priimtu 1997 m. gruodžio 15 d. Šengeno vykdomojo komiteto sprendimu, iš dalies keičiančiu C.SIS finansinį reglamentą (toliau – C.SIS finansinis reglamentas).

               (3)

               Remiantis Sprendimu 2000/777/EB (1), C.SIS finansinis reglamentas taikomas Danijai, Suomijai ir Švedijai bei Islandijai ir Norvegijai.

               (4)

               Naujosios valstybės narės, išskyrus Kiprą, turėtų būti integruotos į pirmosios kartos Šengeno informacinę sistemą (SIS 1+) tą dieną, kurią, vykdydama SISone4ALL projektą, pagal 2003 m. Stojimo akto 3 straipsnio 2 dalį nustatys Taryba.

               (5)

               Nuo tos dienos tos valstybės narės turėtų dalyvauti įgyvendinant C.SIS finansinį reglamentą.

               (6)

               Pagrįsta, kad tos valstybės narės prisidėtų prie C.SIS ankstesnių išlaidų. Tačiau, kadangi jos įstojo į Europos Sąjungą tik 2004 m., manoma, kad jos turėtų prisidėti prie su C.SIS įrengimu susijusių ankstesnių išlaidų, patirtų nuo 2005 m. sausio 1 d. Taip pat manoma, kad jos turėtų prisidėti prie ankstesnių veiklos išlaidų, patirtų nuo 2007 m. sausio 1 d.

               (7)

               Islandijos ir Norvegijos atžvilgiu šiuo sprendimu plėtojamos Šengeno acquis, apibrėžtos Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl šių dviejų valstybių asociacijos įgyvendinant, taikant ir plėtojant Šengeno acquis
                   (2), nuostatos, patenkančios į Sprendimo 1999/437/EB (3) dėl tam tikrų priemonių taikant tą susitarimą 1 straipsnio G punkte nurodytą sritį.

               (8)

               Šveicarijos atžvilgiu šiuo sprendimu plėtojamos Šengeno acquis nuostatos, apibrėžtos Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, patenkančios į Sprendimo 1999/437/EB 1 straipsnio G punkte nurodytą sritį, minėtą sprendimą siejant su Sprendimų 2004/849/EB (4) ir 2004/860/EB (5) 4 straipsnių 1 dalimis.

               (9)

               Remiantis Protokolo dėl Šengeno acquis integravimo į Europos Sąjungos sistemą, pridėto prie Europos Sąjungos sutarties ir prie Europos bendrijos steigimo sutarties, 5 straipsniu ir Sprendimo 2000/365/EB (6) 8 straipsnio 2 dalimi, Jungtinė Karalystė dalyvauja priimant šį sprendimą.

               (10)

               Remiantis Protokolo dėl Šengeno acquis integravimo į Europos Sąjungos sistemą, pridėto prie Europos Sąjungos sutarties ir Europos bendrijos steigimo sutarties, 5 straipsniu ir Sprendimo 2002/192/EB (7) 6 straipsnio 2 dalimi, Airija dalyvauja priimant šį sprendimą.

               (11)

               Kipro Respublikos atžvilgiu šis sprendimas yra aktas, grindžiamas Šengeno acquis ar kitaip su ja susijęs, kaip apibrėžta 2003 m. Stojimo akto 3 straipsnio 2 dalyje.

               (12)

               Šis sprendimas yra aktas, grindžiamas Šengeno acquis ar kitaip su ja susijęs, kaip apibrėžta 2005 m. Stojimo akto 4 straipsnio 2 dalyje,

         NUSPRENDĖ:
   1 straipsnis
   C.SIS finansinio reglamento I antraštinės dalies 3 punktas papildomas šia įtrauka:

               „—

               valstybių, kurios tapo Europos Sąjungos narėmis 2004 m., atveju ši suma apskaičiuojama tik remiantis išlaidomis, patirtomis įrengiant C.SIS po 2005 m. sausio 1 d. Jos taip pat prisideda prie C.SIS veiklos išlaidų, patirtų nuo 2007 m. sausio 1 d.“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge, 2007 m. birželio 25 d.

            Tarybos vardu

            Pirmininkė

         A. SCHAVAN

      (1)  2000 m. gruodžio 1 d. Tarybos sprendimas 2000/777/EB dėl Šengeno acquis taikymo Danijoje, Suomijoje ir Švedijoje bei Islandijoje ir Norvegijoje (OL L 309, 2000 12 9, p. 24).

      (2)  OL L 176, 1999 7 10, p. 36.

      (3)  OL L 176, 1999 7 10, p. 31.

      (4)  2004 m. spalio 25 d. Tarybos sprendimas 2004/849/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos Sąjungos vardu ir laikino tam tikrų nuostatų taikymo (OL L 368, 2004 12 15, p. 26).

      (5)  2004 m. spalio 25 d. Tarybos sprendimas 2004/860/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos bendrijos vardu ir laikino tam tikrų nuostatų taikymo (OL L 370, 2004 12 17, p. 78).

      (6)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (7)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).


title: 2013/419/ES: 2013 m. liepos 22 d. Europos Parlamento ir Tarybos sprendimas, kuriuo iš dalies keičiamas 2006 m. gegužės 17 d. Tarpinstitucinis susitarimas dėl biudžetinės drausmės ir patikimo finansų valdymo, kad Daugiametėje finansinėje programoje būtų atsižvelgta į išlaidų poreikius, atsiradusius dėl Kroatijos stojimo į Europos Sąjungą

text:
3.8.2013

               LT

               Europos Sąjungos oficialusis leidinys

               L 209/14

         EUROPOS PARLAMENTO IR TARYBOS SPRENDIMAS
   2013 m. liepos 22 d.
   kuriuo iš dalies keičiamas 2006 m. gegužės 17 d. Tarpinstitucinis susitarimas dėl biudžetinės drausmės ir patikimo finansų valdymo, kad Daugiametėje finansinėje programoje būtų atsižvelgta į išlaidų poreikius, atsiradusius dėl Kroatijos stojimo į Europos Sąjungą
   (2013/419/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1),
   atsižvelgdami į Europos Komisijos pasiūlymą,
   kadangi:

               (1)

               į Sutartį dėl Kroatijos Respublikos stojimo į Europos Sąjungą (2) įtrauktos pereinamojo laikotarpio nuostatos biudžeto klausimais;

               (2)

               2011 m. birželio 30 d. Stojimo konferencijoje patvirtinti derybų rezultatai, kuriais nustatyti išlaidų poreikiai, atsiradę dėl Kroatijos stojimo į Europos Sąjungą 2013 m. liepos 1 d.;

               (3)

               dėl Kroatijos įstojimo reikia atlikti 2007–2013 m. daugiametės finansinės programos patikslinimą, susijusį su 2013 m., ir iš viso 603 mln. EUR suma (dabartinėmis kainomis) padidinti 2013 m. įsipareigojimų asignavimų viršutines ribas (numatant 47 mln. EUR padidinti 1a pakategorei, 450 mln. EUR – 1b pakategorei, 31 mln. EUR – 3b pakategorei ir 75 mln. EUR – 6 išlaidų kategorijai numatytas sumas), kuri bus visiškai padengta tokia pačia suma padidinus 2013 m. įsipareigojimų asignavimų pagal 5 išlaidų kategoriją viršutinę ribą;

               (4)

               dėl Kroatijos stojimo į ES taip pat būtina patikslinti 2013 m. mokėjimų asignavimų viršutinę ribą, t. y. ją padidinti 374 mln. EUR dabartinėmis kainomis;

               (5)

               Europos Sąjungos 2013 m. liepos 1 d. – gruodžio 31 d. laikotarpio finansinė programa, dėl kurios susitarta Tarpinstituciniu susitarimu dėl biudžetinės drausmės ir patikimo finansų valdymo, turėtų būti patikslinta, kad būtų atsižvelgta į Kroatijos stojimą į ES;

               (6)

               todėl Tarpinstitucinio susitarimo dėl biudžetinės drausmės ir patikimo finansų valdymo I priedas turėtų būti atitinkamai iš dalies pakeistas (3),

         PRIĖMĖ ŠĮ SPRENDIMĄ:
   Vienintelis straipsnis
   Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu.

      Priimta Briuselyje 2013 m. liepos 22 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         L. LINKEVIČIUS

      (1)  OL C 139, 2006 6 14, p. 1.

      (2)  OL L 112, 2012 4 24, p. 10.

      (3)  Todėl pagal minėtąjį susitarimą nustatytos sumos perskaičiuojamos 2004 m. kainomis.

      PRIEDAS

         2007–2013 M. FINANSINĖ PROGRAMA

                  (mln. EUR, 2004 m. palyginamosios kainos)

                  Įsipareigojimų asignavimai

                  2007

                  2008

                  2009

                  2010

                  2011

                  2012

                  2013

                  Iš viso 2007–2013 m.

                              1.

                              Tvarus augimas

                     50 865

                     53 262

                     55 879

                     56 435

                     55 693

                     57 708

                     59 111

                     388 953

                              1a.

                              Konkurencingumas augimui ir užimtumui skatinti

                  8 404

                  9 595

                  12 018

                  12 580

                  11 306

                  12 677

                  13 112

                  79 692

                              1b.

                              Sanglauda augimui ir užimtumui skatinti

                  42 461

                  43 667

                  43 861

                  43 855

                  44 387

                  45 031

                  45 999

                  309 261

                              2.

                              Gamtos išteklių apsauga ir valdymas

                     51 962

                     54 685

                     51 023

                     53 238

                     52 136

                     51 901

                     51 284

                     366 229

                  iš jų: su rinka susijusios išlaidos ir tiesioginės išmokos

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Pilietybė, laisvė, saugumas ir teisingumas

                     1 199

                     1 258

                     1 375

                     1 503

                     1 645

                     1 797

                     2 014

                     10 791

                              3a.

                              Laisvė, saugumas ir teisingumas

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Pilietybė

                  599

                  568

                  590

                  593

                  595

                  597

                  624

                  4 166

                              4.

                              ES kaip pasaulinė veikėja

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Administravimas
                               (1)

                     6 633

                     6 818

                     6 816

                     6 999

                     7 044

                     7 274

                     7 106

                     48 690

                              6.

                              Kompensacijos

                     419

                     191

                     190

                     0

                     0

                     0

                     63

                     863

                  Iš viso įsipareigojimų asignavimų

                  117 277

                  122 683

                  122 022

                  125 184

                  123 857

                  126 359

                  127 607

                  864 989

                  kaip BNP procentinė dalis

                  1,08 %

                  1,09 %

                  1,06 %

                  1,06 %

                  1,03 %

                  1,03 %

                  1,01 %

                  1,05 %

                  Iš viso mokėjimų asignavimų

                  115 142

                  119 805

                  109 091

                  119 245

                  116 394

                  120 649

                  120 731

                  821 057

                  kaip BNP procentinė dalis

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,96 %

                  1,00 %

                  Galima marža

                  0,18 %

                  0,18 %

                  0,29 %

                  0,22 %

                  0,26 %

                  0,25 %

                  0,27 %

                  0,23 %

                  Nuosavų išteklių viršutinė riba, kaip BNP procentinė dalis

                  1,24 %

                  1,24 %

                  1,24 %

                  1,23 %

                  1,23 %

                  1,23 %

                  1,23 %

                  1,23 %

         (1)  2007–2013 m. laikotarpio išlaidos pensijoms, įtrauktos pagal šiai išlaidų kategorijai numatytą viršutinę ribą, apskaičiuojamos neįskaitant darbuotojų įnašų į atitinkamą sistemą ir sudaro ne daugiau kaip 500 mln. EUR 2004 m. kainomis.


title: 1996 m. spalio 14 d. Tarybos sprendimas dėl Europos ekonominės bendrijos ir Andoros Kunigaikštystės susitarimo pasikeičiant raštais, Austrijos Respublikai, Suomijos Respublikai ir Švedijos Karalystei įstojus į Europos Sąjungą, protokolo sudarymo

text:
Svarbus teisinis pranešimas

|

31996D0612

Oficialusis leidinys L 271 , 24/10/1996 p. 0038 - 0038

		Tarybos sprendimas1996 m. spalio 14 d.dėl Europos ekonominės bendrijos ir Andoros Kunigaikštystės susitarimo pasikeičiant raštais, Austrijos Respublikai, Suomijos Respublikai ir Švedijos Karalystei įstojus į Europos Sąjungą, protokolo sudarymo(96/612/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 99 ir 113 straipsnius, siejant su jos 228 straipsnio 2 dalies antruoju sakiniu ir 228 straipsnio 3 dalies pirmąja įtrauka,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi turi būti patvirtintas Europos ekonominės bendrijos ir Andoros Kunigaikštystės susitarimo pasikeičiant raštais, Austrijos Respublikai, Suomijos Respublikai ir Švedijos Karalystei įstojus į Europos Sąjungą, protokolas [3],NUSPRENDĖ:1 straipsnisBendrijos vardu patvirtinamas Europos ekonominės bendrijos ir Andoros Kunigaikštystės susitarimo pasikeičiant raštais, Austrijos Respublikai, Suomijos Respublikai ir Švedijos Karalystei įstojus į Europos Sąjungą, protokolas.Protokolo tekstas pridedamas prie šio sprendimo.2 straipsnisTarybos pirmininkas Bendrijos vardu pateikia pranešimą, nurodytą Protokolo 5 straipsnyje [4].Priimta Liuksemburge, 1996 m. spalio 14 d.Tarybos varduPirmininkasR. Quinn[1] OL C 88, 1996 3 25, p. 1.[2] Nuomonė pareikšta 1996 m. liepos 19 d. (dar neskelbta Oficialiajame leidinyje).[3] OL L 374, 1990 12 31, p. 14.[4] Tarybos Generalinis sekretoriatas paskelbs protokolo įsigaliojimo datą Europos Bendrijų oficialiajame leidinyje.--------------------------------------------------